《山房》
宋代·曾几

竹树转深径，茶山给孤园。
禅流打包去，旧日单寮存。
堂堂十八公，不知几寒温。
其谁晤对汝，冷落依颓垣。
有客占作室，此公正当轩。
风声落天半，似与幽人言。
已矣复焉往，佳哉略无喧。
在昔公择父，实惟谪仙孙。
读书庐山中，仰视五老尊。
头白不归来，高议排金门。
吾敢效前辈，分应守丘樊。
何忧蕙帐缺，怅望鹤与猿。

作者简介：曾几（1085--1166）中国南宋诗人。字吉甫，自号茶山居士。其先赣州（今江西赣县）人，徙居河南府（今河南洛阳）。历任江西、浙西提刑、秘书少监、礼部侍郎。曾几学识渊博，勤于政事。他的学生陆游替他作《墓志铭》，称他“治经学道之余，发于文章，雅正纯粹，而诗尤工。”后人将其列入江西诗派。其诗多属抒情遣兴、唱酬题赠之作，闲雅清淡。五、七言律诗讲究对仗自然，气韵疏畅。古体如《赠空上人》，近体诗如《南山除夜》等，均见功力。所著《易释象》及文集已佚。《四库全书》有《茶山集》8卷，辑自《永乐大典》。